《成都萧寺度腊邓事示彦威侄二首》
宋代·程公许

掣电光阴不可追，回头四十九年非。
万缘勘破姑随顺，至道精探识指归。
感慨未有忘世虑，因循深恐悮时机。
寒窗细话经纶策，来岁昕迁为发挥。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。